

Projektas
PANEVĖŽIO RAJONO SAVIVALDYBĖS TARYBA 

SPRENDIMAS
DĖL PANEVĖŽIO RAJONO SAVIVALDYBĖS TARYBOS 2021 M. GEGUŽĖS 20 D. SPRENDIMO NR. T-127 „DĖL SOCIALINĖS PARAMOS MOKINIAMS TEIKIMO PANEVĖŽIO RAJONO SAVIVALDYBĖJE TVARKOS APRAŠO PATVIRTINIMO“ PAKEITIMO

2026 m. rugsėjo 24 d. Nr. T-
Panevėžys

Vadovaudamasi Lietuvos Respublikos vietos savivaldos įstatymo 16 straipsnio 1 dalimi, Panevėžio rajono savivaldybės taryba n u s p r e n d ž i a:   
Pakeisti Socialinės paramos mokiniams teikimo Panevėžio rajono savivaldybėje tvarkos aprašą, patvirtintą Panevėžio rajono savivaldybės tarybos 2021 m. gegužės 20 d. sprendimu Nr. T-127 „Dėl Socialinės paramos mokiniams teikimo Panevėžio rajono savivaldybėje tvarkos aprašo patvirtinimo“:
1. pakeisti 18 punktą ir jį išdėstyti taip:
„18. Asmenų, nedeklaravusių gyvenamosios vietos ir neįtrauktų į gyvenamosios vietos nedeklaravusių asmenų apskaitą, faktinė gyvenamoji vieta nustatoma vadovaujantis pareiškėjo pateikta informacija ir duomenimis, taip pat valstybės registruose (kadastruose), žinybiniuose registruose arba valstybės informacinėse sistemose ar kitose informacinėse sistemose esančiais duomenimis, pagrindžiančiais ekonominius, socialinius ar asmeninius asmenų interesus toje savivaldybėje. Tais atvejais, kai, įvertinus pareiškėjo pateiktą informaciją ir duomenis apie faktinę gyvenamąją vietą, paaiškėja, kad jie netikslūs ir (ar) klaidingi ir (ar) valstybės registruose (kadastruose), žinybiniuose registruose arba valstybės informacinėse sistemose ar kitose informacinėse sistemose nėra duomenų apie pareiškėją, faktinė gyvenamoji vieta patikrinama seniūnijos vyriausiųjų specialistų, o tais atvejais, kai šeimai taikoma atvejo vadyba – Panevėžio rajono socialinių paslaugų centro socialinio darbuotojo, dirbančio su šeimomis (toliau – socialinis darbuotojas, dirbantis su šeimomis), ir surašomas buities ir gyvenimo sąlygų patikrinimo aktas, kurio forma patvirtinta Lietuvos Respublikos socialinės apsaugos ir darbo ministro įsakymu.“;
2. pakeisti 20 punktą ir jį išdėstyti taip:
„20. Gautą prašymą-paraišką ar šio Aprašo 21 punkte nustatytu atveju laisvos formos prašymą (toliau – prašymas) seniūnijos vyriausiasis specialistas registruoja Dokumentų valdymo bendrojoje informacinėje sistemoje (toliau – DBSIS) ir ne vėliau kaip per 5 darbo dienas nuo visų reikalingų dokumentų gavimo dienos perduoda Socialinės paramos skyriui (toliau – Skyrius). Skyriaus specialistai pareiškėjų socialinei paramai gauti duomenis suveda į Socialinės paramos šeimai informacinės sistemos (toliau – SPIS) programą.“;
3. pakeisti 24 punktą ir jį išdėstyti taip:
„24. Seniūnijos vyriausiasis specialistas, o kai dėl nemokamo maitinimo prašymą-paraišką pareiškėjas pateikia mokyklos administracijai, mokyklos administracija, prašymą-paraišką socialinei paramai mokiniams gauti užregistruoja prašymo-paraiškos gavimo dieną ir perduoda seniūnijai, kuri prašymą tą pačią dieną užregistruoja DBSIS. Jeigu pateikti ne visi dokumentai, informacija apie trūkstamus dokumentus įrašoma informaciniame lapelyje ir šis įteikiamas pareiškėjui. Trūkstamus dokumentus socialinei paramai mokiniams gauti pareiškėjas turi pateikti Socialinės paramos skyriui ne vėliau kaip per mėnesį nuo prašymo-paraiškos pateikimo dienos, išskyrus atvejį, kai pajamos socialinei paramai mokiniams gauti apskaičiuojamos pagal praėjusio mėnesio iki kreipimosi dėl mokinių nemokamo maitinimo mėnesio pajamas, trūkstami dokumentai socialinei paramai mokiniams gauti pateikiami ne vėliau kaip per 2 mėnesius nuo prašymo-paraiškos pateikimo dienos. Jeigu pareiškėjas per nustatytą terminą Socialinės paramos skyriui nepateikia trūkstamų dokumentų, Savivaldybės mero įgaliotas Socialinės paramos skyriaus vedėjas priima sprendimą neskirti socialinės paramos mokiniams.“;
4. pakeisti 42.3 papunktį ir jį išdėstyti taip:
„42.3. sudaryti seniūnijos vyriausiajam specialistui ar socialiniam darbuotojui, dirbančiam su šeimomis, galimybę tikrinti bendrai gyvenančių asmenų ar vieno gyvenančio asmens gyvenimo sąlygas ir surašyti buities ir gyvenimo sąlygų patikrinimo aktą;“.

PANEVĖŽIO RAJONO SAVIVALDYBĖS ADMINISTRACIJOS
SOCIALINĖS PARAMOS SKYRIUS

Panevėžio rajono savivaldybės tarybai

SAVIVALDYBĖS TARYBOS SPRENDIMO „DĖL PANEVĖŽIO RAJONO SAVIVALDYBĖS TARYBOS 2021 M. GEGUŽĖS 20 D. SPRENDIMO NR. T-127 „DĖL SOCIALINĖS PARAMOS MOKINIAMS TEIKIMO PANEVĖŽIO RAJONO SAVIVALDYBĖJE TVARKOS APRAŠO PATVIRTINIMO“ PAKEITIMO“ PROJEKTO AIŠKINAMASIS RAŠTAS 

2026 m. rugsėjo 1 d.  
Panevėžys

	1. Sprendimo projekto tikslai ir uždaviniai
	Sprendimo projekto tikslas – pakeisti Socialinės paramos mokiniams teikimo Panevėžio rajono savivaldybėje tvarkos aprašą, patvirtintą Panevėžio rajono savivaldybės tarybos 2021 m. gegužės 
20 d. sprendimu Nr. T-127 „Dėl Socialinės paramos mokiniams teikimo Panevėžio rajono savivaldybėje tvarkos aprašo patvirtinimo“ (toliau – Tvarkos aprašas).
2. Siūlomos teisinio reguliavimo nuostatos ir laukiami rezultatai
Šiuo Tarybos sprendimo projektu siūloma nustatyti atvejus, kada buities ir gyvenimo sąlygų patikrinimo aktą pildo bei rekomendaciją dėl išmokų mokėjimo būdo teikia seniūnijų vyriausieji specialistai, o kokiais atvejais tai daro Panevėžio rajono socialinių paslaugų centro socialiniai darbuotojai, dirbantys su šeimomis. Taip pat nurodoma, kad pildomas buities ir gyvenimo sąlygų patikrinimo aktas, kurio forma patvirtinta Lietuvos Respublikos socialinės apsaugos ir darbo ministro įsakymu.
Taip pat keičiasi tie punktai, kuriuose nurodoma, kad prašymai dėl paramos mokiniams skyrimo registruojami Dokumentų valdymo bendrojoje informacinėje sistemoje. 
	3. Lėšų poreikis ir šaltiniai
Nėra.
4. Kiti reikalingi pagrindimai, skaičiavimai ar paaiškinimai
Reikalingas sprendimo projekto antikorupcinis vertinimas.
[bookmark: _Hlk218520061]5. Sprendimo projekto lyginamasis variantas 
	Pridedamas.

SPRENDIMAS
DĖL PANEVĖŽIO RAJONO SAVIVALDYBĖS TARYBOS 2021 M. GEGUŽĖS 20 D. SPRENDIMO NR. T-127 „DĖL SOCIALINĖS PARAMOS MOKINIAMS TEIKIMO PANEVĖŽIO RAJONO SAVIVALDYBĖJE TVARKOS APRAŠO PATVIRTINIMO“ PAKEITIMO

2026 m. rugsėjo 24 d. Nr. T-
Panevėžys

Vadovaudamasi Lietuvos Respublikos vietos savivaldos įstatymo 16 straipsnio 1 dalimi, Panevėžio rajono savivaldybės taryba n u s p r e n d ž i a:   
Pakeisti Socialinės paramos mokiniams teikimo Panevėžio rajono savivaldybėje tvarkos aprašą, patvirtintą Panevėžio rajono savivaldybės tarybos 2021 m. gegužės 20 d. sprendimu 
Nr. T-127 „Dėl Socialinės paramos mokiniams teikimo Panevėžio rajono savivaldybėje tvarkos aprašo patvirtinimo“:
1. pakeisti 18 punktą ir jį išdėstyti taip:
„18. Asmenų, nedeklaravusių gyvenamosios vietos ir neįtrauktų į gyvenamosios vietos nedeklaravusių asmenų apskaitą, faktinė gyvenamoji vieta nustatoma vadovaujantis pareiškėjo pateikta informacija ir duomenimis, taip pat valstybės registruose (kadastruose), žinybiniuose registruose arba valstybės informacinėse sistemose ar kitose informacinėse sistemose esančiais duomenimis, pagrindžiančiais ekonominius, socialinius ar asmeninius asmenų interesus toje savivaldybėje. Tais atvejais, kai, įvertinus pareiškėjo pateiktą informaciją ir duomenis apie faktinę gyvenamąją vietą, paaiškėja, kad jie netikslūs ir (ar) klaidingi ir (ar) valstybės registruose (kadastruose), žinybiniuose registruose arba valstybės informacinėse sistemose ar kitose informacinėse sistemose nėra duomenų apie pareiškėją, faktinė gyvenamoji vieta patikrinama seniūnijos vyriausiųjų specialistų, o tais atvejais, kai šeimai taikoma atvejo vadyba – Panevėžio rajono socialinių paslaugų centro socialinio darbuotojo, dirbančio su šeimomis (toliau – socialinis darbuotojas, dirbantis su šeimomis), ir surašomas buities ir gyvenimo sąlygų patikrinimo aktas, kurio forma patvirtinta Lietuvos Respublikos socialinės apsaugos ir darbo ministro įsakymu.“;
2. pakeisti 20 punktą ir jį išdėstyti taip:
„20. Gautą prašymą-paraišką ar šio Aprašo 21 punkte nustatytu atveju laisvos formos prašymą (toliau – prašymas) seniūnijos vyriausiasis specialistas registruoja Duomenų valdymo sistemoje (toliau – DVS) Dokumentų valdymo bendrojoje informacinėje sistemoje (toliau – DBSIS) ir ne vėliau kaip per 5 darbo dienas nuo visų reikalingų dokumentų gavimo dienos perduoda Socialinės paramos skyriui (toliau – Skyrius). Skyriaus specialistai pareiškėjų socialinei paramai gauti duomenis suveda į Socialinės paramos šeimai informacinės sistemos (toliau – SPIS) programą.“;
3. pakeisti 24 punktą ir jį išdėstyti taip:
„24. Seniūnijos vyriausiasis specialistas, o kai dėl nemokamo maitinimo prašymą-paraišką pareiškėjas pateikia mokyklos administracijai, mokyklos administracija, prašymą-paraišką socialinei paramai mokiniams gauti užregistruoja prašymo-paraiškos gavimo dieną ir perduoda seniūnijai, kuri prašymą tą pačią dieną užregistruoja DVS DBSIS. Jeigu pateikti ne visi dokumentai, informacija apie trūkstamus dokumentus įrašoma informaciniame lapelyje ir šis įteikiamas pareiškėjui. Trūkstamus dokumentus socialinei paramai mokiniams gauti pareiškėjas turi pateikti Socialinės paramos skyriui ne vėliau kaip per mėnesį nuo prašymo-paraiškos pateikimo dienos, išskyrus atvejį, kai pajamos socialinei paramai mokiniams gauti apskaičiuojamos pagal praėjusio mėnesio iki kreipimosi dėl mokinių nemokamo maitinimo mėnesio pajamas, trūkstami dokumentai socialinei paramai mokiniams gauti pateikiami ne vėliau kaip per 2 mėnesius nuo prašymo-paraiškos pateikimo dienos. Jeigu pareiškėjas per nustatytą terminą Socialinės paramos skyriui nepateikia trūkstamų dokumentų, Savivaldybės mero įgaliotas Socialinės paramos skyriaus vedėjas priima sprendimą neskirti socialinės paramos mokiniams.“;
4. pakeisti 42.3 papunktį ir jį išdėstyti taip:
„42.3. sudaryti seniūnijos vyriausiajam specialistui ar socialiniam darbuotojui, dirbančiam su šeimomis, galimybę tikrinti bendrai gyvenančių asmenų ar vieno gyvenančio asmens gyvenimo sąlygas ir surašyti buities ir gyvenimo sąlygų patikrinimo aktą;“.

